open-index/open-wikipedia-markdown huggingface dataset:
Musøre

**Musøre** (*Salix herbacea*) er en plante i pilefamilien, også kalt vierfamilien. Den er en tresort, og  regnes som "verdens minste tresort".  Den blir 1 til 5 cm høy og blomstrer i juni til juli. Bladene er grønne, en til to cm brede, med nedbøyde sagtenner. Hannraklen er gulfarget, mens hunnblomsterens kjønnsorgan er røde. Den likner på polarvier. Hunnblomstenes frukter (kapsler) er derimot større og mer iøynefallende hos rynkevier - hvor de ofte svært framtredende spesielt om høsten. Musørens hunnblomster er også rød-fiolette, men langt mer unnselige.

Musøre er ganske vanlig i Skandinavia, og kan sees på frisk til fuktig, mager jord oppe på snaufjell, eksempelvis snøleier, vindutsatte steder, strender og berghyller. Vokser sjelden i skog, men kan også sees på åpne lyngheier i nærheten av skogsterreng.  Brer seg til snaufjellet i Norge, Sverige, Island og Færøyene. I Norge vokser den i sør fra høyder på over 1&nbsp;500 meter, mens den i arktiske strøk vokser helt ned til havet, f.eks. i Nord-Norge. Den vokser også på Bjørnøya og konsentrert rundt Isfjorden på Svalbard.

Musøre er tilpasset å overleve i harde arktiske og sub-arktiske miljøer, og har en bred utbredelse på begge sider av Nord-Atlanteren, i arktiske delen av Nordvest-Asia, Nord-Europa, Grønland og østlige Canada. Finnes også lenger sør på høyfjellet i Europa – sør for Pyreneene, Alpene og Rila – samt ned til de nordlige Appalachene i New York, USA. 

## Hybrider
Musøre danner en rekke hybrider med ulike arter av *Salix*, blant annet:
* **Trippelvier** (*Salix x arctogena*) (for eksempel *Salix herbacea x phylicifolia x polaris*) - hybrid av musøre, grønnvier og polarvier, tidvis også med sølvvier, blekvier eller lappvier. Den er 10–100 cm høy og opprett krypende, sjelden på fuktig fjellmark. Greinene kan slå rot i bakken, med opprette blader og rakler. De bredt eliptiske bladene har spiss, er 2–5 cm lange og med små tenner. Bladene er under blekgrønne med gulgrønn midtnerve og 5–7 par med sidenerver fra denne. Bladskaftene er bare om lag 2 mm lange. Hunnraklene er om lag 2–3 cm lange, på nesten like lange skaft og har 2–5 store blad. Kapselen er godt synlig og grå-rød med tett behåring. Den vokser i grensetraktene i indre Trøndelag, Jämtland og Härjedalen, samt spredt i nord i indre Nordland, Troms, og svensk nordvestre Norrland mot norskegrensen.

## Kilder
* Stenberg, Lennart & Bo Mossberg, Steinar Moen (norsk red.), *Gyldendals store nordiske flora*, Gyldendal, Oslo 2007. ISBN 978-82-05-32563-0.

## Eksterne lenker
* 
* Bilder ur Nordens Flora
Partido Socialdemócrata (Mexico)

**Partido Socialdemócrata** (også kjent som **Partido Alternativa Socialdemócrata** frem til 2008) var et politisk parti i Mexico. Det ble stiftet i 2005. Partiet regner seg som sosialdemokratisk på den moderate venstresiden og stilte til valg for første gang i 2006. Det ble oppløst i 2009.

## Partiledere
*(2005): Patricia Mercado
*(2005–2009): Alberto Begné Guerra

## Referanser


## Eksterne lenker
*
Partido Verde Ecologista de México

**Partido Verde Ecologista de México** er et politisk parti fra Mexico. Partiet støttet under presidentvalget i 2000 kandidaturet til Vicente Fox gjennom samarbeid med PAN. Dette førte til at PRI mistet makten etter 71 år. Partiet ble stiftet i 1986 som **Partido Verde Mexicano (PVM)** («Meksikanske grønne parti»). I 1991 skiftet partiet navn til **Partido Ecologista de México (PEM)**.

## Partiledere
*(1991–2001): Jorge González Torres
*(2001 – ): Jorge Emilio González Martínez

## Presidentkandidater
*(1994): Jorge González Torres
*(2000): Vicente Fox
*(2006): Roberto Madrazo Pintado

## Referanser


## Eksterne lenker
* 
*
Bratislavas byvåpen

**[[Bratislava]]s byvåpen** har vært i bruk siden 1436, da Sigismund av Luxembourg ga byen rett til å bruke sitt eget byvåpen. Byvåpenet viser, på en rød, sen-gotisk bakgrunn, et festningsverk med tre tårn og en port i midten i sølv. Det er to gullkuler på toppen av hvert av tårnene, og et gyllent fallgitter som halvveis er heist opp i porten. Det er en vanlig feiloppfatning at byvåpenet representerer Bratislava slott eller en av byens fire porter fra middelalderen. I virkeligheten viser våpenskjoldet en avbildning av en vanlig middelalderby.

## Eksterne lenker
* Bratislavas byvåpen
* Beskrivelse av byvåpenet på Bratislavas offisielle nettsider
Øya videregående skole

**Øya videregående skole** er en privat videregående skole som ligger på Kvål i Melhus. Skolen drives av Normisjon.

## Den videregående skolen
Skolen har tre ulike studietilbud (per 2022): studiespesialisering, bygg- og anleggsteknikk og naturbruk.

Den har totalt ca 260 elever (2017). 

Skolen ble etablert på Øya gård, som ble testamentert til Indremisjonen (som senere skiftet navn til Normisjon) av bonden Martin Midtflå på 1950-tallet. Midtflå ønsket at det skulle startes en husmorskole eller en jordbruksskole på gården. Skolen ble etablert som Øya grunnkurssenter i 1979 og skiftet navn til Øya landbruksskole i 1987. Skolen fikk dagens navn i 1997.

## Øya ungdomsskole
I 2014 utvidet Normisjon skoletilbudet på stedet ved å åpne Øya ungdomsskole, som per 2022 kan ta imot mellom 60 og 75 elever. Øya ungdomsskole er en friskole, det vil si at det er en privatskole som mottar statsstøtte. I august 2017 fikk ungdomsskolen sitt eget nye skolebygg. Rektor er Ole-Jørgen Stevik.

## Referanser


## Eksterne lenker
* 
*
Johann Christoph Adelung

**Johann Christoph Adelung** (født 8. august 1732 i Spantekow ved Anklam, død 10. september 1806 i Dresden) var en tysk bibliotekar, leksikograf og germanist.

Adelung studerte teologi i Halle, før han ble lærer i Erfurt i 1758. Fra 1765 levde han som oversetter og redaktør i Leipzig. I 1787 ble han overbibliotekar for det kurfyrstelige biblioteket i Dresden, og i 1793 bibliotekar ved kurfyrst Fredrik August I av Sachsens privatbibliotek.

Adelung er mest kjent for sine grammatiske og leksikografiske skrifter, men arbeidet også på andre områder og offentliggjorde oversettelser, egne litterære tekster, naturvitenskapelige, pedagogiske og journalistiske arbeider. Hans viktigste verk er *Grammatisch-kritisches Wörterbuch der Hochdeutschen Mundart* (1766&ndash;86), en ordbok som har hatt normerende innflytelse på det tyske språket.

## Referanser


## Litteratur
* 
* 
* Margit Strohbach: *Johann Christoph Adelung. Ein Beitrag zu seinem germanistischen Schaffen mit einer Bibliographie seines Gesamtwerkes.* (Studia Linguistica Germanica; 21): Walter de Gruyter,  Berlin / New York 1984.
* Karl-Ernst Sickel: *Johann Christoph Adelung. Seine Persönlichkeit und seine Geschichtsauffassung.* (Diss., Univ. Leipzig 1933.) Gerhardt, Leipzig 1933.

## Eksterne lenker
* 

* 
* 
* 
* Johann Christoph Adelung i Bibliotheca Augustana
Funny Farm

**Funny Farm** er et  thrash metal / hardcoreband fra Trondheim.

Bandet oppsto fra orkesteret Death Armada i Inderøy i Nord-Trøndelag i 1987. De var lojale mot plateselskapet Progress Records hele sin karriere. Bandet hadde sin hjemmebane på UFFA i Trondheim i sin storhetstid (1994–1998). De gjennomførte flere turneer i Norge og Tyskland og fikk mange fans i alternative rocke- og punkmiljø i begge landene. Bandet ble oppløst i 1998 etter å ha blitt nominert til Spellemannprisen i 1997, i kategorien «Hardrock» for albumet Amputate.

## Diskografi (utvalg)
**Album:**
* *[[Pseconds]]* (1993)
* *[[Biting the Hand]]* (1995)
* *[[Amputate]]* (1997)

**EP:**
* *[[Potential Hazard]]* (1994)

**Bidrag til samleplater:**
* «Your face» – *Subbacultcha! - The Invasion Of The Norwegian Underground* (1992)
* «Mine to decide» – *Planet Progress* (1993)
* «Preview» – *[[Party Terror Volume 2]]* (1994)
* «Insult To Injury» – *Progress Yourself* (1995)
* «Klomse» – *[[Ellediller & krokofanter]] – En hyllest til Knutsen & Ludvigsen* (1996)
* «Liar» – *Fra Svartlamon with love* (1997)

**Annet:**
* «Blitzkrieg Bop» + «Let's Dance»  – *We're The Ramones! - A Tribute To The Ramones* (1998) 

Oversikt over flere samleplater på Discogs

**Demoer:**
* «Dementia Praecöx» (1990) 
* «Diarrhoea Of A Madman» (1992) 

## Bandmedlemmer

### Endelig oppstilling
* Ragnar Fahsing – bass
* Morten Skjørholm – gitar
* Lars Haugdal Andersen – gitar
* Ståle Norum – trommer
* Jan Roger Roel – vokal

### Medvirkende / tidligere medlemmer
* Ketil Nicolaysen - fast lydtekniker og bidragsyter
* Helge Steen/Deathprod - sampling, teknikk
* Tore Sørslett – gitar
* Morten Fagervik - trommer

## Referanser


## Litteratur
* *UFFA 1981–2006: alternativ ungdomskultur i Trondheim*, Tapir akademisk forlag (2006) ISBN 82-519-2164-3

## Eksterne lenker
* Funny Farm i Rockipedia 
* Om Funny Farm i Ballade
* Funny Farm på Metal-archives.com
Alberto Braglia

**Alberto Braglia** (født 23. mars 1883 i Campogalliano i Modena, død 5. februar 1954) var en italiensk turner og turntrener. Han vant gull i mangekampen under sommer-OL 1908 i London, og det samme under sommer-OL 1912 i Stockholm. Han vant til sammen 3 olympiske gullmedaljer i sin karriere.

I VM-sammenheng har han én medalje – bronse i lagkonkurransen i VM 1909.

## Biografi
Braglia begynte å trene da han var 12 år gammel, i en låve. Han hadde ingen trener, men trente seg selv. Selv om han knapt kunne lese og skrive kom han inn på *Panaro Gymnasium*, der han slet seg gjennom skolegangen, samtidig som han både trente turn og hadde jobb ved siden av skolen. Etter OL i 1908 opptrådte han en periode som «The bullet man» eller «Den menneskelige torpedo» på scenen. Dette gjorde han på grunn av dårlig økonomi. Imidlertid kostet dette han amatørlisensen, siden han av Det internasjonale turnforbundet nå ble ansett som profesjonell. Han fikk imidlertid denne tilbake før OL i 1912, og til tross for et nervesammenbrudd da sønnen hans på 4 år døde, deltok han i OL, og vant to gull.

De følgende årene opptrådte han på flere sirkus, både i Italia og utlandet, sammen med en dverg som også turnet. Han tjente gode penger på dette, og da han kom tilbake fikk han vervet som landslagstrener i turn for Italia. Han trente laget fram til OL-gull i 1932 i Los Angeles, og ble for dette tildelt utmerkelsen *Cavaliere Ufficiale*. Under det påfølgende VM i Budapest i 1934 fikk Italia kun ett sølv og en bronse, og Braglias treningsmetoder fikk skylden for dette. Han hadde dessuten brukt opp det meste av penger han hadde tjent opp som sirkusartist, og prøvde seg etter dette som vinhandler i stedet. Dette ble ingen suksess.

Han døde av trombotisk hjerneslag på et aldershjem i Modena.

## Referanser


## Eksterne lenker
*
Benk

:*«Benk» kan også referere til styrkeøvelsen [[benkpress]] eller [[høvelbenk]].*

**Benk** er et smalt, langstrakt sittemøbel eller bord. Det finnes mange typer benker. Av sittemøbler finnes for eksempel kirkebenker, sofabenker, sengebenker og slagbenker til bruk innendørs og park- og hagebenker utendørs. En brugdebenk er setesdalsbenk med ryggstø, en briks er en sovebenk av tre. Reservespillere og innbytter i lagidretter sitter gjerne på reservebenken. Av arbeidsbord og disker finnes kjøkkenbenker, høvelbenker, skolebenker og en mengde andre typer. Benker lages vanligvis av tre, men kan også framstilles i stein, jern og plastmaterialer.

## Eksterne lenker
*
Fylkesvei 6016

**Fylkesveg 6016** går mellom Nauste og Vassbrua i Molde kommune.

Frem til 2019 hadde veien betegnelsen fylkesvei 193 (Møre og Romsdal).

## Kommuner og knutepunkter

## Referanser




## Eksterne lenker
* Vegvesenets vegkart 
*
Svømming under Sommer-OL 2008 – 4 x 100 meter fri stafett kvinner

Svømmeøvelsen **4×100 meter fri stafett damer** ved Sommer-OL 2008 fant sted på 9. (kvalifikasjon) og 10. august (finalen) i Beijing nasjonale vannsportsenter. 

Det ble avholdt to innledende heat med et maksimum antall lag på åtte i hver.
Plasseringene som blir oppnådd i de enkelte heatene hadde ikke direkte betydningen for videre kvalifikasjon, bare lagene med de åtte beste tidene gikk videre til finalen. Hvert lag kunne benytte andre svømmere i finalen enn i det innledende heatet.

16 nasjonslag deltok i øvelsen. Disse 16 lagene bestod av de 12 fremste lagene ved VM i langbanesvømming i 2007, pluss de 4 beste tidene etter kvalifikasjonsperioden. 

Norge var ikke representert i denne øvelsen.
## Medaljevinnere

 Svømmere som bare deltok i innledende heat og mottok medaljer.

## Rekorder
Før konkurransen var verdens- og olympisk rekord som følger:

Følgende olympisk rekord ble satt under konkurransen:

## Resultater

### Heat

### Finale

## Sammendrag av kvalifikasjonen

## Referanser
West highland white terrier

**West highland white terrier**, som også blir kalt bare **westie**, er en liten terrierrase med opprinnelse fra Skottland. Selv om west highland white og cairn terrierne har mye til felles opphav, har selektiv avl skapt hunderaser med helt ulike egenskaper. Westien er sammen med den skotske terrieren verdensberømt på grunn av reklamen for en skotsk whisky. 

Rasen har lett for å få allergiske lidelser. Rasen er sporty og hardfør med stor selvsikkerhet og et frekt utseende. Pelsen må trimmes regelmessig.

## Rasehistorie
Cairn-terrieren fikk av og til hvite valper. Den skotske Malcolm-familien satte i gang selektiv avl med disse, og fikk fram en rase som var lett synlige i de skotske fjellheiene.

## Referanser
Bjørn-Martin Brandett

**Bjørn-Martin Brandett** (født 1986) er en norsk journalist og redaktør. Han startet sin radiokarriere i Solungen Bygderadio på Flisa, senere P5 Solungen og Radio Østlendingen. Han har også vært ansvarlig redaktør i*[[SolungAvisa]]*. Som 24-åring kjøpte han ut radiodriften av sin daværende arbeidsgiver AS Østlendingen i Elverum, overtok driftskonsesjon og opprettet selskapet Radiodrift AS. 

Siden har han sikret seg flere konsesjoner og drev (per 2021) åtte lokale radiokanaler i Innlandet, samlet under Lokalradioene i Innlandet AS. Han er også deleier og styreleder i Solør Media AS. Han startet i januar 2024 karaokebar.

## Referanser


## Eksterne lenker
* Hvite Busser
* Radio Østlendingen 
* Radiodrift AS
Marcel Lalu

**Marcel Lalu** (1882–1951) var en fransk turner.

Han kom på delt 8.-plass i mangekamp under OL 1900. Under VM i 1905 vant han apparatfinalen i både svingstang og skranke, og fikk sølv i bøylehest. Han vant også sammenlagt, foran fire andre franskmenn. 

Lalue deltok i 3 OL; 1900, 1908 og 1912, og endte på hhv 8.-plass, 7.-plass og 7.-plass. 

På nasjonalt nivå har han to franske mesterskap: i 1905 og 1910.

## Referanser


## Eksterne lenker
*
Chenjerai Hove

**Chenjerai Hove** (født 9. februar 1956 i Zvishavane i sørlige Zimbabwe, død 12. juli 2015 i Stavanger i Norge), var en zimbabwisk poet, romanforfatter, skribent og essayist. Fra 2001 bodde han i eksil i Europa og USA.

Chenjerai Hove tok lærerutdannelse, og studerte deretter pedagogikk, litteratur, sosiologi og historie ved universitetene i Sør-Afrika (1980–83) og Zimbabwe (1984–85). Han arbeidet som lærer, forlagsmedarbeider, skribent, forfatter og redaktør, og var gjesteforeleser og gjesteforfatter ved en rekke universiteter i Afrika, Europa, Australia, Japan og USA.

Chenjerai Hove var grunnlegger og leder av Forfatterforeningen i Zimbabwe, leder for Zimbabwe PEN, var med på å starte «Zimbabwe Human Rights Organisation» (ZimRights), og var med i ledelsen der gjennom mange år. Han ga ut et stort antall diktsamlinger og romaner. Han var dessuten skribent i mange aviser, og rettet gjennom en årrekke et kritisk søkelys på myndighetene i Zimbabwe.

Hove flyktet fra Zimbabwe i 2001, etter drapstrusler mot ham og familien på grunn av hans regimekritikk. Han var fribyforfatter i Rambouillet i Frankrike 2002-2005, og kom til Stavanger som fribyforfatter i to år fra februar 2005. Fra 2007 fortsatte han eksiltilværelsen som gjesteforfatter ved *Watson Institute for International Studies* ved Brown University i USA.

Etter å ha vært fribyforfatter i Miami i 2 år fra 2010, flyttet han i 2012 tilbake til Stavanger.

## Publikasjoner
Chenjerai Hove publiserte en lang rekke essay, sakprosa, diktsamlinger, noveller og romaner, på engelsk, og på hans morsmål shona.

Publikasjonene inkluderer:

* *And Now the Poets Speak* (medforfatter), poesi, 1981
* *Up In Arms*, poesi, 1982
* *Red Hills of Home*, poesi, 1984
* *Bones*, roman, 1988 (norsk utgave: ”Knokler”, Cappelen 1990) 
* *Shadows*, roman, 1991 (norsk utgave: ”Skygger”, Cappelen 1992)
* *Shebeen Tales*, journalistiske essay, 1994
* *Rainbows in the Dust*, poesi, 1997
* *Guardians of the Soil*, kulturelle refleksjoner i intervju med zimbabwiske eldre, 1996
* *Ancestors*, roman, 1996
* *Desperately Seeking Europe* (medforfatter), essay om europeisk identitet, 2003
* *Palaver Finish*, essay om politikk, samfunn og livet i Zimbabwe, 2002
* *Blind Moon* poesi, 2003
* *The Keys of Ramb*, barnebok 2004

For *Bones* fikk han i 1988 Noma-prisen for beste afrikanske roman. Boken er oversatt til 12 språk.

## Referanser
CDON

**CDON** er en svensk nettbutikk som blant annet selger filmer, musikk, videospill, bøker og hjemmeelektronikk.

Salget skjer bare over Internett og virksomheten selger:
* Film – DVD/Blu-ray, bredbåndsfilm samt UMD-film.
* Musikk – CD-er og som mp3-filer (nedlasting av mp3 avvikles i 2016)
* Spill – videospill for PC og spillkonsoller i både fysisk og digital form
* Bøker – fysiske og lydbøker på CD samt digitalt nedlastbare mp3-filer
* Elektronikk – alt fra øreklokker til mobiltelefoner og bærbare datamaskiner

Siden firmaet ble grunnlagt som en cd-butikk på nettet i 1999 har den vokst betraktelig og utvidet salget til også å gjelde Norge, Finland og Danmark. Omsetningen havnet i 2007 på 905 millioner kroner. CDON har rundt 90&nbsp;ansatte på hovedkontoret i Malmö.

CDon.com inngår i MTG Internet Retailing (MTG IR), som er MTG-konsernets e-handelsvirksomhet. I løpet av 2007 kjøpte MTG en rekke e-handelsfirmaer i ulike segmenter; motebutikken Nelly.com, barneklærbutikken LinusLotta.com, Helse/fitness-butikkene Gymgrossisten.com og Bodystore.com samt den finske bokhandelen Bookplus.fi.

## Referanser


## Eksterne lenker
*
Amphiprion melanopus

***Amphiprion melanopus*** er en liten tropisk korallrevfisk. Den blir inntil 12&nbsp;cm lang og hunnfiskene blir vanligvis litt større enn hanfiskene.

## Eksterne lenker
*
Orkerødbatteriet

**Orkerødbatteriet**, i nyere tid også omtalt som *Orkerød skanse*, er en artilleristilling som ligger ved Orkerød på Jeløya i Moss. Batteriet var et av mange fort og batteristillinger som ble etablert på Østlandet fra slutten av 1890-tallet som et ledd i arbeidet med å løsrive Norge fra unionen med Sverige. 

Batteriet ble anlagt i 1902 og utgjorde da en del av den Indre Forsvarslinie, linjen Moss – Råde. 

Batteriet skulle samarbeide tett med de to andre artilleristillingene i Mosseavsnittet, Bjørnåsbatteriet og batteriet på Verksåsen.

Orkerødbatteriet er delvis nedsprengt i fjell med dekningsgraver og brystvern i grov, tilhogd stein. Brystvernet skal opprinnelig ha vært 1,1 meter høyt tilpasset 10,5 cm artilleri.

Batteri består av to standplasser, hver omtrent 4,5 meter brede. Her skulle det anvendes 10,5 cm Cockerill M/1904 eller 10,5 cm Schneider Canet M/1901 posisjonskanoner, alternativt 7,5 cm Ehrhardt M/1901 eller 8,4 cm M/1984 feltkanoner. Ved siden av standplassene er det anlagt dekningsgraver for mannskapene, og ammunisjonsnisjer er bygd inn i brystvernet. I bakkant av standplassene finnes et siktebord i hugget granitt med innhogde siktlinjer til forterrenget. 

Batteriet skulle etter planen bemannes av tre offiserer, tre underoffiserer og 58 menige. I tillegg hadde det plass til 45 hester, spann og forstillinger på flaten der Jeløy kapell ligger i dag.

Orkerødbatteriets oppgave var først og fremst å hindre fiendtlig framrykking mellom Jeløya og Vannsjø, kunne bestryke fiendtlige tropper på Festelandet i Rygge, samt sammen med Verkshöiden batteri å bestryke sjømål i Værlebukta og områder sørover til Revlingen. Også de to batteriene på bysiden kunne kontrabeskytes, dersom disse skulle falle.

Batteriet var involvert i utmarsjer og øvelser mellom 1903 og 1916. Det var bemannet i 1905. Det var i Forsvarets eie fram til 1963. Da ble området overtatt av Moss kommune som militærhistorisk område og fredet. I 1978 ble batteristillingen restaurert av Jeløy Rotary Klubb.

Batteriets *Instruksbok* og *Haandtabel* med fotografier finnes i Forsvarsmuseets bibliotek (sak: 623.19481 POS 1).

## Eksterne lenker
Flyfoto av batteriet
Fylkesvei 5970

**Fylkesveg 5970** går mellom Vatne i Haram og Fiksdalen i Vestnes.

Frem til 2019 hadde veien betegnelsen Fylkesvei 147 (Møre og Romsdal).

## Kommuner og knutepunkter

## Referanser




## Eksterne lenker
* Vegvesenets vegkart 
*
Svømming under Sommer-OL 2008 – 4 x 100 meter medley stafett kvinner

Svømmeøvelsen **4×100 meter medley stafett damer** ved Sommer-OL 2008 fant sted 15. (kvalifisering) og 17. august (finalen)  i Beijing nasjonale vannsportsenter. 

Det ble avholdt to innledende heat med et maksimum antall lag på åtte i hvert.
Plasseringene som ble oppnådd i de enkelte heatene hadde ikke direkte betydning for videre kvalifisering, bare lagene med de åtte beste tidene gikk videre til finalen. Hvert lag kunne benytte andre svømmere i finalen enn i det innledende heatet.

16 nasjonslag deltok i øvelsen. Disse 16 lagene bestod av de 12 fremste lagene ved VM i langbanesvømming i 2007, pluss de fire beste tidene etter kvalifikasjonsperioden. 

Norge var ikke representert i denne øvelsen.

## Medaljevinnere

 Svømmere som bare deltok i innledende heat og mottok medaljer.

## Rekorder
Før konkurransen var verdens- og olympisk rekord som følger:

Følgende nye verdens- og olympiske rekorder ble satt under konkurransen:

## Sammendrag av kvalifikasjonen

## Resultater

### Heat

### Finale

## Referanser
Fylkesvei 5980

**Fylkesveg 5980** går mellom Vik og Øverås i Vestnes kommune.

Frem til 2019 hadde veien betegnelsen fylkesvei 162 (Møre og Romsdal).

## Kommuner og knutepunkter

## Referanser




## Eksterne lenker
* Vegvesenets vegkart 
*
Walter Runeberg

**Walter Magnus Runeberg** (1838&ndash;1920) var tredje sønn av Finlands nasjonalskald Johan Ludvig Runeberg. Han ble født i Borgå året efter at familien var flyttet dit fra Helsingfors. Han var oppkalt etter Walter Scott, som Runeberg beundret høyt. Etter en lite suksessfylt skolegang og bestått studenteksamen helliget han seg til sist til billedhuggerkunsten, som var hans store interesse. Han begynte sin kunstneriske utdannelse i Helsingfors, hvor han fikk undervisning av Carl Eneas Sjöstrand. Deretter fulgte studier ved *Finska konstföreningens* tegneskole i Åbo.

Høsten 1858 reiste han til København for å utdanne seg ved Kunstakademiet under Thorvaldsen-eleven Herman Wilhelm Bissens ledelse. Der tilegnet Walter Runeberg seg en klassisk kunstoppfatning. Etter fire år i København flyttet han til Roma, den klassiske kunsts høysete. Dér arbeidet han med unntak av et par års avbrudd helt til 1876. Hans verker med klassiske motiver fra tiden i Roma er tallrike. Bl.a. kan nevnes *Kentauren Kiron lærer Akilleus å kaste spyd* 1863, *Den drukne Silenos støttet av to satyrer* 1865, *Psyke med zephyrene* 1872 og *Psyke med lampen og dolken* 1876.

Høsten 1876 flyttet Runeberg med familie til Paris, hvor han bodde i sytten år. Nå utviklet hans kunst seg i en mer realistisk retning, selv om han aldri ble en egentlig realist. Han forlangte alltid at kunsten skulle være oppløftende og vakker. Størstedelen av hans tid i Paris var opptatt av arbeidet med statuen av hans far, som ble avduket i Helsingfors 1885 og i fødebyen Borgå samme år; statuen av Per Brahe, som kom i Åbo 1888 og i mindre format i Brahestad – og tsar Aleksander II av Russlands monument, som ble satt opp på Senatstorget i Helsingfors 1894. Han laget også mange portrettbyster av kjente kulturpersoner i Norden.

I årene 1893-96 bodde Walter Runeberg i København. Deretter flyttet han til Helsingfors. Han hadde da bodd nesten førti år i utlandet. Han døde den 23. desember 1920 og var da en av Nordens ledende billedhuggere.

## Referanser


## Litteratur
* Nyström, Lars (2006). *Walter Runeberg – vår första stora bildhuggare*, Borgå
Heston flyplass

**Heston flyplass** –  **Heston Aerodrome**, var en britisk flyplass vest i London som var i bruk mellom 1929 og 1946.  Rester av flyplassen kan fremdeles sees i utkanten av Heston og Cranford i bydelen Hounslow. 

## Historie
Heston Aerodrome ble tatt i bruk i 1929 av flyklubber og enkelte private aktører som etterhvert etablerte seg og som prøvde seg i å konkurrere med  Imperial Airways, Heston hadde gunstig beliggenhet og tok fordeler av det.  De første som benyttet Heston var «Spartan Airways» med en daglig rute til Isle of Wight. I 1935 ble Heston base for British Airways Ltd. I 1937 ble flyplassen kjøpt opp av luftfartsministeriet og utviklet til å bli  nesten like stor som Croydon Airport,  og da som Londons flyplass nr. 2 på den tid. Ved utbruddet av andre verdenskrig ble det slutt med all sivilflyvning på Heston. 

### Krigsårene
Heston opphørte som sivil flyplass sommeren 1940 og de selskaper som fremdeles opererte ble flyttet over til Gatwick. Under andre verdenskrig var flyplassen base for RAF som hadde Spitfires og Hurricanes stasjonert der. RAF benyttet Heston sammen med det amerikanske flyvåpen som opererte Flying Fortress der.

### Etterkrigsårene
Etter krigen ble Heathrow valgt som Londons hovedflyplass. Hestons beliggenhet og den omkringliggende bebyggelse gjorde at Heston ikke hadde muligheter for å bygges ut til de krav som måtte stilles til en hovedflyplass. 

### I dag
Mye av det som tidligere var Heston Airport er nå utbygget.  Det som minner om at det har vært en flyplass der er gate- og veinavnene som er luftfartsrelaterte, slike som  Brabazon Road, Sopwith Road, Whittle Road og Bleriot Road, som alle ligger midt i mellom Heston og Heathrow.  

Kanskje Heston vil huskes best for en septemberdag i 1938 da den britiske statsminister Neville Chamberlain kom tilbake til Heston etter å ha møtt Adolf Hitler for samtaler om det som er blitt kjent som Münchenavtalen. Historiebøkene viser bilder av Chamberlain på flyplassen, foran flyet. Chamberlain vifter med et papirark og skal ha sagt at nu blir det «Fred i vår tid»

## Referanser

## Eksterne lenker
* En ung jentes minner om Heston fra krigstiden
* Minner om Chamberlains tilbakekomst
* Oversiktbilde av Heston 1939
Litauisk rød

**Litauisk rød** (*Lietuvos žalieji*) en moderne kurase fra Litauen.

## Historie og utbredelse
Litauisk rød er utviklet på bakgrunn av det lokale feet nordøst i Litauen. Dette har blitt krysset med Angeln,Svensk röd och vit boskap, Latvisk brun, Estisk punane og Dansk rød melkerase. Rasen ble godkjent i 1951, mens stambokføring startet allerede i 1924. I dag omfatter Litauisk rød om lag en tredjedel av alle kyr i Litauen. 

## Egenskaper
Rasen er rød av farge og hornet. Voksne kyr veier i snitt 550 kg mens voksne okser har en snittvekt på ca. 900 kg. Gjennomsnittlig årsavdrått for melk er 4&nbsp;500 kg, med 4,4% fett og 3,4% protein.

## Se også
* Liste over kuraser

## Eksterne lenker
*Nordgen
*ANSI
*N-EURO-CAD
*Agraria
Svømming under Sommer-OL 2008 – 10 kilometer kvinner

Svømmeøvelsen **maraton 10 kilometer damer** ved Sommer-OL 2008 fant sted den 20. august i Shunyi Olympic Rowing-Canoeing Park. Det var en ny øvelse på programmet for lekene i 2008. Herrenes og damenes maraton 10 kilometer konkurransene ble, til forskjell for alle andre svømmeøvelser, avholdt på åpent vann i stedet for i ett svømmebasseng. Det ble ikke gjennomført noen innledende kvalifiseringsheat, men en enkel konkurranse med fellesstart. Øvelsen har ingen spesielle restriksjoner når det gjelder svømmeart. De fleste svømmerne velger crawl, men spesielt når svømmerne kommer til matstasjoner benyttes det varianter av svømmeartene.   

Svømming i åpent vann krever annen taktikk og oppvises flere forskjellige strategier som har mer tilfelles med konkurransesykling, maratonløping og vannpolo enn med tradisjonell konkurransesvømming i basseng. Det er en av få olympiske øvelser hvor utøvernes trenere spiller en viktig rolle under selve øvelsen. Trenerne har fire anledninger til å gi drikke til utøverne når de svømmer forbi de flytende pongtongene på banen. Dersom treneren til en svømmer faller i vannet blir utøveren umiddelbart diskvalifisert.

## Kvalifikasjon
25 svømmer kvalifiserte seg på grunnlag av plasseringer ved 2008 World Open Water Swimming Championships avholdt i Sevilla, Spania og Good Luck Beijing Olympiske 10 kilometer maraton svømmekvalisering holdt i Beijing, Kina.

Svømmeren Natalie du Toit fra Sør-Afrika som har en amputasjon, var blant de startende.

Norge var ikke representert i øvelsen.

## Resultater
} || align="left" | Kristel Köbrich || align="left" |  ||  ||  || 
|}

## Referanser
Joseph Nicolosi

**Joseph Nicolosi** (født 21. januar 1947 i USA, død 8. mars 2017 i California) var en amerikansk psykolog, omstridt på grunn av sine teorier om at homoseksualitet er en tilstand kan behandles ved hjelp av terapi. Han er grunnlegger og leder av Thomas Aquinas Psychological Clinic, i Encino, California, og tidligere president for National Association for Research and Therapy of Homosexuality (NARTH).

Nicolosi har vært en forkjemper for (og selv praktisert) såkalt reparativ terapi i tilknytning til homoseksualitet. Denne terapien har som mål å fjerne homoseksuelle følelser hos mennesker. Nicolosi har beskrevet sine teorier i *Reparative Therapy of Male Homosexuality: A New Clinical Approach* og to andre verk. Nicolosi har på grunnlag av sin forskning konkludert med at homoseksualitet er et produkt av en tilstand han beskriver som en «kjønnsidentitets mangel» («gender-identity deficit»). Denne angivelige tilstanden hos en homoseksuell person skal være forårsaket av en følelse hos dette mennesket av å ha blitt avvist av mennesker av samme kjønn. Nicolosi har en doktorgrad fra California School of Profesional Psychology.

## Referanser
Vidar Eikrem

**Vidar Eikrem** (født 1952) er en tidligere journalist og redaktør av avisa *[[Firda Tidend]]* på Sandane i Gloppen kommune. Han tok over etter Ola Rolf Gloppestad i 1977 og hadde jobben til Bjørn Grov tok over i 1979. 

## Referanser


## Eksterne lenker
* firdatidend.no: «Frå kamporgan for bonderørsla, til lokalavis for distriktet»
Khan Tengri

**Khan Tengri** (uigurisk, oversatt som *Åndenes herre* eller *Himmelens herre*, på tyrkiske språk oversatt som *Himmelens hersker* eller *[[Tengri|Herskeren Tengri]]*) er et fjell i fjellkjeden Tian Shan. Det ligger på grensen mellom Kirgisistan og Kasakhstan, øst for innsjøen Issyk-Kul. Fjellets geologiske høyde er 6995&nbsp;meter, men isbreen på toppen rekker opp til 7010&nbsp;meter. Av denne grunn blir den blant fjellklatrere betraktet som en 7000-meterstopp. Den er også kjent under navnene *Khan Tangiri Shyngy*, *Kan-Too Chokusu*, *Pik Khan-Tengry* og *Hantengri Feng*. Hvis en regner hele Kasakhstan til Europa, er dette Europas høyeste fjell, høyere enn Mount McKinley i Nord-Amerika.

Khan Tengri er det nest høyeste fjellet i Tian Shan, bare forbigått av Zjengisj Tsjokusu (7439&nbsp;m) noen kilometer lenger sør. Khan Tengri er det høyeste fjellet i Kasakhstan og det tredje høyeste i Kirgisistan, etter Zjengisj Tsjokusu og Leninfjellet i Pamir (7,134&nbsp;m).

## Beskrivelse
Khan Tengri er en massiv marmorpyramide, dekket av snø og is. Ved solnedgang gløder marmoren i rødt, som gir det dets kasakhiske navn *Kan Tau* («Blodfjellet»). Det ligger tvers overfor Sør-Ingeltsjekbreen, 16&nbsp;km nord for Zjengisj Tsjokusu, og Khan Tengri ble tidligere antatt å være den høyeste toppen i Tien Shan, på grunn av dets dramatiske form, sammenlignet med Zjengisj Tsjokusus massive omfang. Khan Tengri er den høyeste toppen i underkjeden Tengri Tag, også kalt Mustag, som også inneholder toppene Tsjapajeva og Gorkova. Anatolij Bukrejev betraktet Khan Tengri som kanskje verdens vakreste fjell på grunn av dets geometriske rygger og dets symmetri.

## Historie
Selv om det er 439 meter lavere enn sin nære nabo i sør, ble Khan Tengri ansett som det høyeste fjellet i kjeden til Jengish Chokusu ble oppdaget i 1946.

Pjotr Semjonov var i 1847 den første europeeren som så panoramautsikten mot Tengri Tag og dets vakreste topp, den kolossale Khan Tengri.

Den første bestigningen av toppen ble gjort i 1931 av Mikhail Pogrebetskijs ukrainske lag, som besteg fjellet fra sør langs vestryggen. M. Kuzmins lag foretok i 1964 den første bestigningen fra nord. Khan Tengri er en av fem topper som en sovjetisk fjellklatrer måtte bestige for å motta den prestisjefylte Snøleopardprisen.

I 2004 var fjellet åsted for en fryktelig ulykke, da over et dusin fjellklatrere omkom i et stort skred langs fjellets mest populære rute.

## Referanser


## Eksterne lenker
* Khan Tengri på SummitPost
* Khan Tengri på Peakware
* Khan-Tengri/Kirgisistan klatre-informasjon
* Khan-Tengri, Polsk ekspedisjon 2007
* Alex Gavans Khan Tengri ekspedisjon 2004 (en av de beste personlige nettstedene om dette fjellet)
* Petr Podruh Khan-Tengri ekspedisjon 2006
Jan Nik. Hansen

**Jan Nikolai Hansen** (født 1951) er en norsk pressemann. Han er journalist i senterpartiavisa *[[Firda Tidend]]* og vikarierte som redaktør for Bjørn Grov fra 1996 til 1997.

I 2006 gav Hansen ut boken *Dagens tur – året rundt* (ISBN 9788230307144), en samling fra en artikkelserie han hadde gående i *Firda Tidend*, der han rapporterte fra fotturer til ulike turmål i Gloppen kommune. Han er en aktiv flyver i Sandane Flyklubb, og boken inneholder flyfoto som han selv har tatt.

## Referanser
Ola Rolf Gloppestad

**Ola Rolf Gloppestad** (født 15. februar 1946 på Sandane i Gloppen, død 14. november 2007 i Bergen) var en norsk journalist og redaktør. Han tok examen artium ved Firda offentlige landsgymnas i 1965, og ble deretter ansatt som journalist i Gula Tidend i Bergen hvor han fikk sin faglige og journalistiske utvikling under ledelse av redaktør Per Håland. Fra stillingen som nattredaktør i Nationen, ble han  hentet hjem til Gloppen som redaktør i senterpartiavisa Firda Tidend fra 1974 til 1977. Gloppestad var også en dyktig musiker med jazz som sitt spesialfelt.

## Referanser
Stig Sjøstrøm

**Stig Sjøstrøm** (født 10. september 1971) er en norsk slagverker fra Stathelle i Telemark.

Han har medvirket på flere av Teater Ibsen og Grenland Friteater i oppsetninger som *Peer Gynt* 2003, 2004 og 2008, *Predikanten* 2004, *Stedsans* 2005-2009, *Jeg hater måker* 2006 , *Dannelsesreisen* 2006 og 2007 og musicalene *I blanke messingen* og *Bråta* 2010 og som musiker på Riksteaterets *Jeppe* og NRK Radioteaterets krimserier, *Ekko i det fjerne*,  *Døden tar buss* og *Varg Veum*.

Sjøstrøm har samarbeidet mye med komponist og jazzmusikeren Guttorm Guttormsen, og slidegitaristen Daniel Eriksen. Eriksen og Sjøstrøm kom i 2018 på 2. plass i *International Blues Challenge* (IBC) i Memphis, Tennessee. Sammen med Eriksen og gitarist og vokalist Vidar Busk utgjør han trioen Back Porch Republic som i 2019 ga ut albumet *Hustle & Flow*. For albumet ble de nominert til Spellemannprisen 2019 i klassen blues.

I 2007 mottok han Telemark fylkes kunstnerstipend. 

## Diskografi
* 2018: *Tin Roofs & Bottle Trees* - med Daniel Eriksen
* 2019: *Hustle & Flow* - med Vidar Busk og Daniel Eriksen under navnet Back Porch Republic

## Referanser
Gunnar Nygjerd

**Gunnar Nygjerd** (1939–2016) var en norsk journalist og tidlegere redaktør fra Olden i Stryn kommune. Han var redaktør i senterpartiavisa *[[Firda Tidend]]* på Sandane fra 1968 til 1974. Fra 1974 til 2000 var han journalist ved *[[Bergens Tidende]]*s avdelingskontor i Stryn.

## Referanser


## Eksterne lenker
* firdatidend.no: «Frå kamporgan for bonderørsla, til lokalavis for distriktet»
Heishan

**Heishan** (kinesisk: 黑山县; pinyin: * Hēishān Xiàn*) er et fylke i provinsen Liaoning i Folkerepublikken Kina. Det er del av byprefekturet Jinzhou.

I 1999 var folketallet på  innbyggere.

## Administrative enheter
**Storkommuner:**
*Xinlitun, Heishan (黑山镇), Badaohao (八道壕镇), Xiaodong (小东镇), Dahushan (大虎山镇), Wuliangdian (无梁殿镇), Baichangmen (白厂门镇), Banlamen (半拉门镇), Sijiazi (四家子镇), Fangshan (芳山镇), Lijia (励家镇), Hujia (胡家镇), Jiangtun (姜屯镇), Raoyanghe (绕阳河镇), Changxing (常兴镇), Xinxing (新兴镇)

**Kommuner:**
*Daxing (大兴乡), Liuhe (六合乡), Taihe (太和乡), Yingchengzi (英城子乡), Duanjia (段家乡), Xuetun (薛屯乡), Situn for mandsjuene (司屯满族乡), Zhen'an for mandsjuene (镇安满族乡)

## Samferdsel
Kinas riksvei 102 løper gjennom området. Den begynner i Beijing og fører gjennom provinsene Hebei, Liaoning, Jilin og Heilongjiang. Den er innom byene Qinhuangdao, Shenyang og Changchun underveis til Harbin.

## Referanser
Haixing

**Haixing** (kinesisk: 海兴县; pinyin: * Hǎixīng Xiàn*) er et fylke i provinsen Hebei i Folkerepublikken Kina. Det er del av byprefekturet Cangzhou.

I 1999 var folketallet .

## Administrative enheter
Storkommuner:
*Suji (苏基镇), Xinji (辛集镇), Gaowan (高湾镇)

Kommuner:
*Zhaomaotao (赵毛陶乡), Xiangfang (香坊乡), Xiaoshan (小山乡), Zhanghuiting (张会亭乡)

Gårdsbruk:
*Haixing fylkesbruk (海兴县农场), Qingxian (青先农场), Qingfeng (青锋农场)

## Referanser
Yanshan

**Yanshan** kan være:

* Bydistriktet Yanshan (雁山) i byprefekturet Guilin i den autonome region Guangxi i Folkerepublikken Kina
* Fylket Yanshan (盐山)  i byprefekturet Cangzhou i provinsen Hebei i Kina 
* Fylket Yanshan (铅山) i byprefekturet Shangrao i provinsen Jiangxi i Kina 
* Fylket Yanshan (砚山) i byprefekturet Wenshan i provinsen Yunnan i Kina 

*Yan Shan, det vil si *Yanfjellene*.
Yanshan (Guilin)

**Yanshan** (kinesisk: 雁山区; pinyin: * Yànshān Qū*) er et bydistrikt i den autonome region Guangxi i Folkerepublikken Kina. Det er del av byprefekturet Guilin.

Yanshan har et areal på 288 km² og teller ca. 70.000 innbyggere (2004). 

## Eksterne lenker
* Infoside
Yanshan (Cangzhou)

**Yanshan** (kinesisk: 盐山县; pinyin: *Yánshān Xiàn*) er et fylke i provinsen Hebei i Folkerepublikken Kina. Det er del av byprefekturet Cangzhou.

I 1999 var folketallet på  innbyggere.

## Administrative enheter
Fylket består av seks storkommuner og seks kommuner:

*Storkommunen Yanshan 盐山镇, fylkets administrative sete
*Storkommunen Wangshu 望树镇
*Storkommunen Qingyun 庆云镇
*Storkommunen Hanji 韩集镇
*Storkommunen Qiantong 千童镇
*Storkommunen Shengfo 圣佛镇

*Kommunen Bianwu 边务乡
*Kommunen Xiaoying 小营乡
*Kommunen Yangji 杨集乡
*Kommunen Mengdian 孟店乡
*Kommunen Changzhuang 常庄乡
*Kommunen Xiaozhuang 小庄乡

## Samferdsel
Kinas riksvei 205 passerer gjennom området. Den begynner i Shanhaiguan og ender opp sør i  Shenzhen i provinsen Guangdong. Underveis er den innom blant annet Tangshan, Tianjin, Zibo, Huai'an, Nanjing, Wuhu, Sanming, Heyuan og Huizhou.

## Referanser


## Eksterne lenker
* Infoside
Yanshan (Shangrao)

**Yanshan** (kinesisk: 铅山县; pinyin: * Yánshān Xiàn*) er et fylke i provinsen Jiangxi i Folkerepublikken Kina. Det er del av byprefekturet Shangrao.

I 1999 var folketallet på  innbyggere.

## Kulturminner
E-Hu-akademiet eller «Gåsesjøakademiet» (*Ehu shuyuan*, 鹅湖书院), åstedet for en berømt debatt mellom de neokonfucianske filosofene Zhu Xi og Lü Zuqian (1137–1181), ble i 2006 tilføyd på Folkerepublikken Kinas liste over kulturminner.

## Referanser
Lj

Bokstavkombinasjonen **Lj** (**lj**) forekommer i flere språk. På norsk og svensk uttales bokstavkombinasjonen som oftest som en *j*. 

*Lj* er den syttende bokstaven i det kroatiske og bosniske alfabetet, og representerer en palatal lateral approksimant - . *Lj* brukes òg for å transkribere den kyrilliske bokstaven Љ, som brukes på makedonsk og serbisk. 

I Unicode har *Lj* følgende koder: U+01C7 (&#x01C7;), U+01C8 (&#x01C8;) og U+01C9 (&#x01C9;).
Yanshan (Wenshan)

**Yanshan** (kinesisk: 砚山县; pinyin: * Yànshān Xiàn*) er et fylke i provinsen Yunnan i Folkerepublikken Kina. Det ligger i det autonome prefektur Wenshan.

I 1999 var folketallet på  innbyggere.

## Administrative enheter
**Storkommuner:** 
*Jiangna 江那镇, Pingyuan 平远镇, Jiayi 稼依镇, Ameng 阿猛镇
**Kommuner:**
*Ashe for yifolket 阿舍彝族乡, Weimo for yifolket 维末彝族乡, Panlong for yifolket 盘龙彝族乡, Baga 八嘎乡, Zhela 者腊乡, Bang'e 蚌峨乡, Ganhe for yifolket 干河彝族乡

## Samferdsel
Kinas riksvei 323 løper gjennom området. Den begynner i Ruijin i provinsen Jiangxi og fører gjennom Guangdong og Guangxi og ender opp i Lincang i Yunnan, på grensen mot Burma.

## Referanser


## Eksterne lenker
*
Suning

**Suning** (kinesisk: 肃宁县; pinyin: * Sùníng Xiàn*) er et fylke i provinsen Hebei i Folkerepublikken Kina. Det er del av byprefekturet Cangzhou.

I 1999 var folketallet på  innbyggere.

## Administrative enheter
Storkommuner:
*Suning (肃宁镇), Liangjiacun (梁家村镇), Wobei (窝北镇), Shangcun (尚村镇), Wanli (万里镇)

Kommuner:
*Shisuo (师素乡), Hebeiliushansi (河北留善寺乡), Fujiazuo (付家佐乡), Shaozhuang (邵庄乡)

## Samferdsel
Den viktige jernbanelinjen Jingjiubanen har stoppested her på sin ferd fra Beijing vestbanestasjon til Kowloon i Hongkong. Denne linjen løper gjennom blant annet Hengshui, Heze, Shangqiu, Xinzhou, Jiujiang, Nanchang, Heyuan, Huizhou og Shenzhen.

## Referanser


## Eksterne lenker
* Infoside
Sheyang

**Sheyang** (kinesisk: 射阳县; pinyin: * Shèyáng Xiàn*) er et fylke i provinsen Jiangsu i Folkerepublikken Kina. Det er del av byprefekturet Yancheng.

I 1999 var folketallet på  innbyggere.

## Referanser
Deqing (Huzhou)

**Deqing** (kinesisk: 德清县; pinyin: * Déqīng Xiàn*) er et fylke i provinsen Zhejiang i Folkerepublikken Kina. Det ligger i byprefekturet Huzhou.

I 1999 var folketallet på  innbyggere.

## Porselen
Området er av betydning innen den kinesiske porselens historie.

## Samferdsel
Kinas riksvei 104 løper gjennom fylket. Den begynner i Beijing, løper sørover via Dezhou og så til Jinan, Xuzhou, Nanjing, Hangzhou, Wenzhou og ender opp i Fuzhou.

## Referanser


## Eksterne lenker
* 
* Zhejiang was the birthplace of ancient Chinese porcelain
Xiapu

**Xiapu** (kinesisk: 霞浦县; pinyin: * Xiápǔ Xiàn*) er et fylke i provinsen Fujian i Folkerepublikken Kina. Det er del av byprefekturet Ningde.

I 1999 var folketallet på  innbyggere.

## Administrative enheter
**Storkommuner:**
* Sansha (三沙镇), Yacheng (牙城镇), Xi'nan (溪南镇), Shajiang (沙江镇), Xiahu (下浒镇), Changchun (长春镇);
**Kommuner:**
* Boyang (柏洋乡), Beibi (北壁乡), Haido (海岛乡), Zhouyang (州洋乡), Yantian for she-folket (盐田畲族乡), Shuimen for she-folket (水门畲族乡), Chongru for she-folket (崇儒畲族乡).

## Referanser


## Eksterne lenker
* Xiapu, Fujian
Huidong (Huizhou)

**Huidong** (kinesisk: 惠东县; pinyin: * Huìdōng Xiàn*) er et fylke i provinsen Guangdong i Kina. Det er del av byprefekturet Huizhou.

I 1999 var folketallet på  innbyggere.

## Samferdsel
Kinas riksvei 324 fører gjennom området. Den går fra Fuzhou i provinsen Fujian og gjennom Guangdong, Guangxi, Guizhou, og ender i Kunming i Yunnan.

## Referanser


## Eksterne lenker
* Infoside
Ding’an

**Ding'an** (kinesisk: 定安县; pinyin: * Dìng'ān Xiàn*) er et fylke i provinsen Hainan i Folkerepublikken Kina.

I 1999 var folketallet på  innbyggere.

## Referanser


## Eksterne lenker
*
Hepu

**Hepu** (kinesisk: 合浦县; pinyin: * Hépǔ Xiàn*) er et fylke i den autonome region Guangxi i Folkerepublikken Kina. Det er del av byprefekturet Beihai.

I 1999 var folketallet på  innbyggere.

## Administrative enheter
**Storkommuner:**
*Lianzhou 廉洲镇, Dangjiang 党江镇, Shagang 沙岗镇, Xichang 西场镇, Wujia 乌家镇, Shiwan 石湾镇, Shikang 石康镇, Changle 常乐镇, Zhakou 闸口镇, Gongguan 公馆镇, Baisha 白沙镇, Shankou 山口镇, Shatian 沙田镇.
**Kommuner:**
*Quzhang 曲樟乡, Xingdaohu 星岛湖乡

## Kulturminner
I fylket ligger *Dashi Avalokitesvara-tempelet* (*Dashi ge* 大士阁) og graver fra Han-dynastiets tid (*Hepu Han muqun* 合浦汉墓群), kulturminner som i 1988 henholdsvis 1996 ble oppført på listen over kulturminner i Folkerepublikken Kina.

## Samferdsel
Kinas riksvei 209 løper gjennom området. Den begynner i Hohhot i Indre Mongolia, krysser gjennom provinsene Shanxi, Henan, Hubei, Hunan og ender opp i havnebyen Beihai i Guangxi.

Kinas riksvei 325 (*Guangnan-veien*) løper gjennom området. Den fører vestover fra Guangzhou i Guangdong til Nanning i Guangxi.

## Referanser


## Eksterne lenker
* Dashi Pavilion
* Beihai Dashi Pavilion (Dashi Ge)
* Dashi Avalokitesvara Temple
* No Rest for History's Riches 
* Starting Point of Marine Silk Road Confirmed
* Excavation of Han Tombs at Muzhuling in Hepu County, Guangxi
Huangyuan

**Huangyuan** (kinesisk: ; pinyin: * Huángyuán Xiàn*) er et fylke i provinsen Qinghai i Folkerepublikken Kina. Det er del av byprefekturet Xining.

I 1999 var folketallet på  innbyggere.

## Samferdsel
Kinas riksvei 109 løper gjennom området. Den knytter Beijing sammen med Lhasa i Tibet. Den løper vestover fra Beijing via Datong, Yinchuan, Lanzhou og Xining til Golmud før den vender sørvestover mot Lhasa.

Kinas riksvei 214 løper gjennom området. Den fører fra Xining i Qinghai til Jinghong i Yunnan.

Kinas riksvei 315 løper gjennom området. Den fører vestover fra Xining i provinsen Qinghai til Kashgar (Kashi) i Xinjiang.

## Referanser


## Bibliografi
* Andreas Gruschke: *The Cultural Monuments of Tibet’s Outer Provinces: Amdo – Volume 1. The Qinghai Part of Amdo*, White Lotus Press, Bangkok 2001. 
* Tsering Shakya: *The Dragon in the Land of Snows. A History of Modern Tibet Since 1947*, London 1999, ISBN 0-14-019615-3
Deqing

**Deqing** kan være:

* Fylket Deqing (盐山)  i byprefekturet Huzhou i provinsen Zhejiang i Folkerepublikken Kina 
* Fylket Deqing (铅山) i byprefekturet Zhaoqing i provinsen Guangdong i Kina
Deqing (Zhaoqing)

**Deqing** (kinesisk: 德庆县; pinyin: * Déqìng Xiàn*, Chinese Postal Map Romanisation: **Takhing**) er et fylke i provinsen Guangdong i KIna. Det er del av byprefekturet Zhaoqing.

I 1999 var folketallet på  innbyggere.

## Kulturminner
Deqings gamle akademi (德庆学宫), og Dragemorens tempel i storkommunen Yuecheng, står på Folkerepublikken Kinas liste over kulturminner.

## Administrative enheter
Deqing består av et subdistrikt og tolv storkommuner:

* Subdistriktet Decheng (德城街道);
* Storkommunen Xinwei (新圩镇); 
* Storkommunen Guanwei (官圩镇); 
* Storkommunen Mawei (马圩镇); 
* Storkommunen Gaoliang (高良镇); 
* Storkommunen Mocun (莫村镇); 
* Storkommunen Yongfeng (永丰镇); 
* Storkommunen Wulong (武垄镇); 
* Storkommunen Bozhi (播植镇); 
* Storkommunen Fengcun (凤村镇); 
* Storkommunen Jiushi (九市镇); 
* Storkommunen Yuecheng (悦城镇); 
* Storkommunen Huilong (回龙镇).

## Samferdsel
Kinas riksvei 321 løper gjennom området. Den fører fra Guangzhou via blant annet Wenzhou og Guilin til Chengdu, hovedstaden i provinsen Sichuan.

## Referanser
Ordos

**Ordos** kan sikte til:
* Ordosplatået eller Ordosørkenen i Folkerepublikken Kina,
* Byprefekturet Ordos i den autonome region Indre Mongolia i Folkerepublikken Kina.
Daniel Lavielle

**Daniel Lavielle** var en fransk turner.

Under verdensmesterskapet i turn 1905 fikk han sølv i mangekamp, etter landsmannen Marcel Lalue. Bak ham på lista var det også tre andre andre franskmenn. Han vant også bronse i bøylehest i dette VM. 

Lavielle deltok i OL 1900 og "Ekstralekene" 1906. I 1900 kom han på 21.-plass sammenlagt, og i 1906 fikk han 7.-plass i 5-kamp og 10.-plass sammenlagt (6 apparater).

## Referanser


## Eksterne lenker
*
Hequ

**Hequ** (kinesisk: 河曲县; pinyin: *Héqǔ Xiàn*) er et fylke i byprefekturet Xinzhou i provinsen Shanxi i Folkerepublikken Kina. Folketallet i 1999 var på  innbyggere.

## Referanser
Anders H. Gundersen

**Anders Hansen Gundersen** (født 27. januar 1814 på Nøtterøy, død 24. januar 1872 samme sted) var en norsk reder og mangeårig ordfører på Nøtterøy.

Han seilte i mange år som skipper og fra slutten av 1850-årene drev han rederivirksomhet og gårdsbruk. Allerede i 1843 hadde han kommet med i formannskapet, var varaordfører i herredsstyret 1851&ndash;1853 og ordfører 1860&ndash;1867, kommunekasserer 1865&ndash;1872, og suppleant (vararepresentant) til Stortinget 1868&ndash;1869.

I Nøtterø Sparebank var Gundersen kasserer fra 1858 til sin død. Bankens forretninger foregikk i kassererens hus på Østre Nøtterø.

## Kilder

* Berg, Lorens: ''Nøtterø – en bygdebok'' (1922)